Gensidig orientering 
Sagsfremstilling 
23.    Gensidig orientering  
                                                                                                                        Åbent 
Sagsnr.: 326-2013-59473       J.nr.: 00.01.00            Pia Skov.: 326-2015-9587 
  
Cykeltræning i [adresse] 
På et tidligere møde i udvalget er der stillet spørgsmål til cykeltræning i [adresse]. Udvalget for Teknik og Miljø har 
vedtaget et ordensreglement, hvoraf det fremgår, at Kalundborg Cykle Club har lov til at træne tirsdag og torsdag kl. 
16.00-18.00 og søndag fra kl. 10.00-11.00 i perioden 1.04 – 30.09 og tirsdag og torsdag kl. 15.00-17.00 og søndag 
fra kl. 10.00-11.00 i perioden 1.10 – 31.01. 
  
Byggesag 
John Johnsen stiller spørgsmål til konkret byggesag vedrørende en tilbygning. Plan, Byg og Miljø oplyser, at 
der er givet en grave- og støbetilladelse 4 uger efter ansøgning, samt at byggetilladelsen er givet 8 dage efter at 
sagen er fuldt oplyst. Der er desuden meddelt dispensation fra lokalplanen til at anvende betontagsten svarende til 
resten af byggeriet. 
  
Fortove 
Generelt er der mange fortove og kantsten, der er i en dårlig stand. Der kan ikke på nuværende tidspunkt gives et 
eksakt overblik over tilstanden, men der kommer en del borgerhenvendelser om tilstanden. Det drejer sig om alt fra 
ujævne fliser, sætninger af belægninger, smuldrende kantsten eller kantsten, der ligger lavt som følge af asfaltering. 
Nogle steder er renovering udsat som følge af, at der afventes andre projekter (asfaltering, kloakering eller andre 
gravearbejder). 
  
Administrationen forventer at fremlægge et forslag til den kommende drøftelse af anlægsønsker for 2016 vedrørende
henholdsvis en registrering af tilstanden på fortovene og igangsættelse af renoveringsarbejder. Registreringen af 
tilstanden på fortovene skal danne grundlag for en mere kvalificeret prioritering.   
  
Byplanmødet 
Det 65. Byplanmøde afholdes i Vordingborg, [adresse] og [adresse] den 1. og 2. oktober 2015. 
Temaet er "Den regionale by - grænseløs planlægning" med afsæt i danskernes øgede mobilitet i form af pendling, 
fritid, shopping og uddannelse på tværs af kommune- og bygrænser. Spørgsmålet er, om dansk planlægning har de 
rette instrumenter til at adressere regionale dagsordener og håndtere den regionale by. 
  
Besigtigelsestur 
Planlægning af besigtigelsestur sidst i juni i forbindelse med prioritering af puljemidler til nedrivninger. 
  
  
  
  
Teknik- og Miljøudvalgets møde den 1. juni 2015: 
Udvalget vedtog at tage orienteringen til efterretning. 
